عثمانلی ایمپیراتورلوغوندا رسمی مارشلار
عثمانلی ایمپیراتورلوغوندا رسمی مارشلار  و یا عثمانلی دؤنمینده پادشاه مارشلاری، عثمانلی دؤنمینده میلّی مارش یئرینه پادشاه مارشلاری وار ایدی. 

  عثمانلی ایمپیراتورلوغونون قورولدوغو 1299 ایلیندان اعتیباراً ایشلنمکده‌ ایدی. فقط دؤولتین 19. یوزایله قدر رسمی یا دا میلّی بیر مارشی اولمامیشدیر. پادشاه   ایکینجی محمود دؤنمینده، یعنی اوردو و قوشونون یئنیدن قورولماسی زامانی  جوزپه دونیزتی، عثمانلی ایمپیراتورلوغونا چاغریلمیشدیر. دونیزتی پاشا اولاراق دا بیلینن جوزپه دونیزتی طرفیندن غرب موسیقیسی ژانریندا بسته‌لنن محمودیه مارشی، عثمانلی ایمپیراتورلوغونون ایلک رسمی مارشی اولموشدور. فقط بو مارش، عئینی دؤنمده‌کی  دیگر مونارشی دؤولت‌لرین مارشی کیمی میلّی  بیر مارش دئییل ده پادشاهلیق مارشی اولموشدور. عثمانلی ایمپیراتورلوغو مارشلاری رسمیته دایالی‌دیر و بیرچوخونون بسته‌چیسی‌ بیلینمیر. مارشلارین ایندیکی وضعیتی ساده‌جه ملودی شکلینده‌دیر. 

  تنظیمات دؤورو سیراسیندا ایلک میلّی مارش اولان مجیدیه مارشی بسته‌لنمیش و بوگون تورکیه‌نین ایشلتدیگی  " بیاض آی ییلدیزلی آل بایراق "  رسمی بایراق اولاراق قبول ائدیلمیشدیر. عثمانلی ایمپیراتورلوغو، رسمی اولاراق بو مارشلاری ایشلتمیشدیر: 

   محمودیه مارشی، 1808-1839 ایللری آراسی ایشلنیردی.  جوزپه دونیزتی و قارداشی قاتانو دونیزتی، مارشی ایکینجی محمود اوچون بسته‌له‌دی.
   مجیدیه مارشی، 1839-1861 ایللری آراسی ایشلنیردی.  جوزپه دونیزتی طرفیندن عبدالمجید اوچون بسته‌لندی.
   عزیزیه مارشی، 1861-1876 ایللری آراسی اشلنیردی. کالیستو قواتلی طرفیندن عبدالعزیز اوچون بسته‌لندی.
   حمیدیه مارشی، 1876-1909 ایللری آراسی ایشلنیردی. نجیب پاشا طرفیندن ایکینجی عبدالحمید اوچون بسته‌لندی. 
   رشادیه مارشی، 1909-1918 ایللری آراسی ایشلنیردی. ایتالو سِلوِللی طرفیندن محمد رشاد اوچون بسته‌لندی.

حمیدیه مارشی‌نین سؤزلری 
ائی ولی‌نعمت-عالم شهنشاه-جهان  

تخت-عالی بخت-عوثمانيه وئردين عیز و شان  

سایه-لوطف-هومایونونلا عالم کامران  

سلطنتده چوخ زامان سولطان حمید دؤوق ائت همان 

چوخ ياشا ائي پادشاهيم دؤولتينله چوخ ياشا  

چوخ ياشا ائي پادشاهيم شؤوکتينله چوخ ياشا

اتک‌ یازی‌لار 
میلی مارشلار